Mliječna industrija
<s>Mliječna industrija  ili mljekarstvo je jedna od grana prehrambene industrije, koja se bavi proizvodnjom, distribucijim i prodajom mlijeka i mliječnih proizvoda, sira, jogurta, maslaca i svih drugih artikala dobijenih od njega.</s>

<s>Mliječnim proizvodima se smatraju svi proizvodi koji se dobijaju od mlijeka (kravljeg, ovčjeg, kozjeg, bivoljeg, kobiljeg i jakova) i (ili) oni dobijeni od njihovih mješavina, ukoliko sadrže više od 50% mlijeka ili nekog drugoga mliječnog proizvoda.</s>

<s>Karakteristike 
Bazni proizvodni procesi u mljekarstvu su homogenizacija, pasterizacija i sterilizacija.</s>

<s>Homogenizacijom se smanjuje i ujednačava veličina masnih kapljica (globula), koja se u sirovom mlijeku kreće između 1 i 10 μm, na veličinu od 0,5 do 1 μm.</s><s>Ona sprječava izdvajanje masti na površinu i poboljšava konzistenciju i okus mliječnih proizvoda.</s>

<s>Pasterizacija je metoda zagrijavanja mlijeka na temperature niže od 100 °C radi eliminacije svih patogenih i velikoga dijela ostalih mikroorganizama kojih ima u mlijeku te čuvanja svih prirodnih karakteristika sirovog mlijeka.</s>

<s>Sterilizacija je postupak kratkog zagrijavanja mlijeka na temperature više od 100 °C, a radi se da se produži rok trajanja proizvoda.</s><s>Za razliku od pasterizacije, sterilizacija smanjuje kvalitet pojedinih prirodnih sastojaka i prerađivačke karakteristike mlijeka.</s>

<s>Historija 
Mljekarstvo je jedna od najstarijih industrija čija se geneza može pratiti još od neolita.</s><s>Metode prerade i distribucije su se poboljšavale, da bi se došlo do današnjih relativno sigurnih po zdravlje, iako su u suštini ostale iste.</s>

<s>I pored visokog rasta mliječne industrije u Južnoj Americi i Novom Zelandu, Evropa je i dalje najveći izvoznik mliječnih proizvoda u svijetu, čak i kad se iz tog izuzme trgovina unutar same Evropske Unije.</s><s>Prema Organizaciji za prehranu i poljoprivredu, potrošnja mlijeka u razvijenim zemljama je relativno stabilna.</s><s>U EU je potrošnja mlijeka po glavi stanovnika 1990. iznosila je 363 litre, a 2007. 382 litara, dok je u Sjedinjenim Američkim Državama u istom periodu potrošnja po stanovniku iznosila 274 l. i 295 li..</s>

<s>Kompanije koje se bave tim poslom - mljekare postaju sve veće, a njihovi profiti sve veći.</s>

<s>Po mišljenju Evropskog ekonomskog i socijalnog komiteta iz 2010 samo se oko 8% svjetske mliječne proizvodnje trguje na svjetskom tržištu.</s>

<s>Izvori</s>

<s>Vanjske veze</s>

<s>Dairy product</s>

<s>Prehrambena industrija
Industrijska geografija
Industrija</s>

